CELEX: 32012R0226
Language: fi
Date: 2012-03-15 00:00:00
Title: Komission täytäntöönpanoasetus (EU) N:o 226/2012, annettu 15 päivänä maaliskuuta 2012 , asetuksen (EY) N:o 1730/2006 muuttamisesta bentsoehapon käyttöedellytysten osalta (hyväksynnän haltija Emerald Kalama Chemical BV)  ETA:n kannalta merkityksellinen teksti

16.3.2012   
            
            
               FI
            
            
               Euroopan unionin virallinen lehti
            
            
               L 77/6
            
         KOMISSION TÄYTÄNTÖÖNPANOASETUS (EU) N:o 226/2012,
   annettu 15 päivänä maaliskuuta 2012,
   asetuksen (EY) N:o 1730/2006 muuttamisesta bentsoehapon käyttöedellytysten osalta (hyväksynnän haltija Emerald Kalama Chemical BV)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Lisäaineluokkaan ”eläintuotantoon vaikuttavat lisäaineet” kuuluva bentsoehappovalmiste hyväksyttiin kymmeneksi vuodeksi vieroitettujen porsaiden rehun lisäaineena komission asetuksella (EY) N:o 1730/2006 (2) ja lihasikojen rehun lisäaineena komission asetuksella (EY) N:o 1138/2007 (3).
            
         
               (2)
            
            
               Hyväksynnän haltija on asetuksen (EY) N:o 1831/2003 13 artiklan 3 kohdan mukaisesti ehdottanut bentsoehappovalmisteen käyttöön vieroitettujen porsaiden rehun lisäaineena liittyvän hyväksynnän ehtojen muuttamista siten, että poistetaan edellytys, joka koskee kyseisen valmisteen lisäämistä rehuseokseen esiseoksena, ja muutetaan täydennysrehuja koskevia edellytyksiä. Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
            
         
               (3)
            
            
               Elintarviketurvallisuusviranomainen katsoi 6 päivänä syyskuuta 2011 antamassaan lausunnossa (4), ettei ole olemassa mitään syytä jatkaa rajoitusta, jonka mukaan bentsoehappovalmiste on lisättävä rehuseokseen esiseoksena. Se piti asetuksella (EY) N:o 1138/2007 käyttöön otettuja rajoituksia lisäaineen käytöstä täydennysrehussa riittävinä ja vieroitettuihin porsaisiin soveltuvina.
            
         
               (4)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (5)
            
            
               Sen vuoksi asetusta (EY) N:o 1730/2006 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1730/2006 liite tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EUVL L 325, 24.11.2006, s. 9.
   
      (3)  EUVL L 256, 2.10.2007, s. 8.
   
      (4)  EFSA Journal 2011; 9(9):2358.
   
      LIITE
      
         
            ”LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg/kg täysrehua, kosteuspitoisuus 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: muut eläintuotantoon vaikuttavat lisäaineet (suoritusparametrien parantaminen: painon lisäys tai rehun hyödyntäminen)
                        
                     
                  
                        4d210
                     
                     
                        Emerald Kalama Chemical BV
                     
                     
                        Bentsoehappo
                     
                     
                        
                                     
                                 
                                 
                                    
                                       Lisäaineen koostumus
                                    
                                    bentsoehappo (≥ 99,9 %)
                                 
                              
                                     
                                 
                                 
                                    
                                       Vaikuttavan aineen ominaispiirteiden kuvaus
                                    
                                    Bentseenikarboksyylihappo, fenyylikarboksyylihappo, C7H6O2
                                    
                                    CAS-numero: 65-85-0
                                    Seuraavien enimmäispitoisuus:
                                    
                                                 
                                             
                                             
                                                Ftaalihappo ≤ 100 mg/kg
                                             
                                          
                                                 
                                             
                                             
                                                Bifenyyli ≤ 100 mg/kg
                                             
                                          
                              
                                     
                                 
                                 
                                    
                                       Analyysimenetelmä
                                        (1)
                                    
                                    Bentsoehapon kvantitatiivinen määritys rehun lisäaineessa: titraus natriumhydroksidilla (Euroopan farmakopean monografia 0066)
                                    Bentsoehapon kvantitatiivinen määritys esiseoksessa ja rehussa: korkean erotuskyvyn käänteisfaasinestekromatografia yhdessä UV-detektion kanssa (RP-HPLC/UV) -menetelmä standardin ISO 9231:2008 pohjalta.
                                 
                              
                     
                        Porsaat
                        (vieroitetut)
                     
                     
                        —
                     
                     
                        —
                     
                     
                        5 000
                     
                     
                        
                                    1.
                                 
                                 
                                    Bentsoehapon eri lähteiden seos ei saa ylittää seuraavaa sallittua enimmäismäärää täysrehussa: 5 000 mg/kg täysrehua.
                                 
                              
                                    2.
                                 
                                 
                                    Suositeltu vähimmäisannos 5 000 mg/kg täysrehua
                                 
                              
                                    3.
                                 
                                 
                                    Bentsoehappoa sisältävää täydennysrehua ei saa syöttää vieroitetuille porsaille suoraan, ellei sitä ole sekoitettu huolellisesti päiväannoksen muiden rehuaineiden kanssa.
                                 
                              
                                    4.
                                 
                                 
                                    Vieroitetuille porsaille 25 kg:aan asti.
                                 
                              
                                    5.
                                 
                                 
                                    Turvallisuus: käsittelyn aikana on suositeltavaa käyttää hengityssuojaa sekä käsineitä.
                                 
                              
                     
                        14.12.2016
                     
                  
      
      
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.”